Johanna von Hertzen
**Johanna von Hertzen** (s. 30. huhtikuuta 1994 Imatra) on suomalainen laulaja ja lauluntekijä.

Taustaa
-------

Von Hertzen syntyi Imatralla ja asui lapsuutensa Kotkassa. Hän on tuottanut, juontanut ja järjestänyt lukuisia musiikkitapahtumia. Vuonna 2018 koronapandemian iskiessä von Hertzenin yritys kehitti SemiLive-striimausalustan, joka tuotti kymmeniä suomalaisten ja ulkomaalaisten artistien striimikeikkoja.

Ura
---

Johanna von Hertzenin yhtyeessä soittavat Taneli Rantala, Aki Pommelin, Sampsa Pietilä ja Tuukka Hanhiniemi.
Von Hertzen perusti ensimmäisen yhtyeensä, Ottilian, vuonna 2012 yhdessä kitaristi Lauri Yrjölän kanssa. Ottilia julkaisi *#Lainarakkautta*-levyn vuonna 2015. Ottilia oli Johannan serkku, joka menehtyi liikenneonnettomuudessa samana päivänä vuosia aikaisemmin kun Johanna syntyi.*lähde?*

Von Hertzen alkoi julkaista musiikkia omalla nimellään vuonna 2018. *Kasuaalii*-albumi ilmestyi vuonna 2020. Storia Productionsin julkaisema albumi edusti musiikillisesti poprockia ja käsitteli enimmäkseen rakkautta. Von Hertzenin yhtyeessä soittavat kosketinsoittaja Sampsa Pietilä, rumpali Tuukka Hanhiniemi, basisti Aki Pommelin ja kitaristi Taneli Rantala (vuosina 2018–2022 Sami Selei).

Vuonna 2020 von Hertzen julkaisi koulukiusaamisesta kertovan "Apua!"-kappaleen rap-artisti Miikan kanssa.

Vuonna 2021 von Hertzen kirjoitti "Itsepähän tyttösi valitsit" -kappaleen yhdessä muun muassa Egotripistä tunnetun Knipin kanssa. Kappaleeseen on tehty myös musiikkivideo, jonka ohjasi Chris Karvinen. 

Vuonna 2022 von Hertzen aloitti yhteistyön Sami Hedbergin kanssa. Kaksikko muun muassa tuottaa ja juontaa yhdessä Open Stage -iltoja Helsingin Apollossa.

Perhe
-----

Von Hertzenin isä on poliitikko Heikki. S. von Hertzen ja äiti toimittaja-kirjailija Ulla-Maija Sievinen. Johanna von Hertzenin syyskuussa 2022 julkaistu single "Sä vain nukut" on muistokappale hänen isälleen, joka myös soitti saksofonia yli 50 vuoden ajan.

Von Hertzenillä on vuonna 2015 syntynyt lapsi laulaja Pete Parkkosen kanssa.

Diskografia
-----------

### Albumit

* *#Lainarakkautta, 2015 (Ottilia-yhtye)*
* *Kasuaalii, 2022*

### Vierailijana

|  |  |  |  |
| --- | --- | --- | --- |
| **Artisti** | **Kappale** | **Albumi** | **Vuosi** |
| Neemu | Kaikki on hyvin | Feeniks EP | 2022 |
| Slummikoira | Suihkus tai sateel | - | 2022 |
| Miika | Apua! | Miikaversumi | 2022 |

### Musiikkivideot

* Sä vain nukut (Live at Savoy-teatteri UMO Helsinki Hornsin ja Osmo Ikosen kanssa), 2022
* Kasuaalii, 2021, ohj. Senni Rissanen
* Itsepähän tyttösi valitsit, 2021, ohj. Chris Karvinen
* Valo joka pelkää pimeetä, 2021

Lähteet
-------

1. ↑  Johanna von Hertzen *Johannavonhertzen.com*. Viitattu 4.12.2022.
2. ↑  Mäkelä, Anna: Kun korona vei työt, keksi Johanna, 26, uuden bisneksen: "Haluamme luoda uuden Netflixin"  6.5.2020. www.duunitori.fi.
3. ↑  Kierikka, Krista: Kotkalaislähtöiseltä laulaja-lauluntekijä Johanna von Hertzeniltä kysyttiin, miksei hän kirjoittaisi, miltä hänestä oikeasti tuntuu – Tuloksena on tänään julkaistu albumi häilyvistä ihmissuhteista ja läheisten rakastamisesta *30.4.2020*. Kymen Sanomat.
4. ↑  Roth, Mika: Levyarvio: Johanna von Hertzen: Kasuaalii *Desibeli.net*.  5.5.2020. Viitattu 7.12.2022.
5. ↑  Palmu, Outi: Äitini opetti minua olemaan pienempien puolella" – Kotkalaislähtöisen Johanna von Hertzenin ja räppäri Miikan uusi single antaa äänen koulukiusatuille, katso tuore video! *20.10.2020*. Kymen Sanomat.
6. ↑  Jokinen, Riikka: Nurmijärveläislähtöinen Miika Saloranta ja Johanna von Hertzen julkaisevat yhteisen kappaleen – ottaa kantaa ajankohtaiseen aiheeseen  16.10.2020. Nurmijärven uutiset.
7. ↑  Suomi, Jarmo: JOHANNA VON HERTZEN PRESSASSA: Open stagea ja muistokonserttia - Lähiradio 100,3MHz  14.9.2022. Lähiradio.
8. ↑  Saari, Miia: Heikki S. von Hertzen on kuollut  6.2.2022. HS Helsingin Sanomat.
9. ↑  Vainio, Jasmin: Pete Parkkosen lapsen äiti Johanna von Hertzen avautuu ensimmäistä kertaa vanhemmuudesta Me Naisille: "Minua ärsytti suunnattomasti se, että minusta tehtiin uhri" *24.5.2020*.